РЕШЕНИЕ НА КОМИСИЯТА
от 18 декември 2007 година
за одобряване на националната програма за контрол на салмонела сред птичите стада за разплод от вида Gallus gallus, представена от България
(нотифицирано под номер C(2007) 6353)
(само текстът на български език е автентичен)
(2007/873/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1), и по-специално член 6, параграф 2 от него,
като има предвид, че:
(1)
Целта на Регламент (ЕО) № 2160/2003 е да гарантира, че са предприети подходящи и ефективни мерки за откриване и контрол на салмонела и други агенти, причиняващи зоонози, на всички съответни етапи от производството, преработката и разпространението, по-специално на ниво първично производство, с цел намаляване на разпространението им и на риска, който представляват за общественото здраве.
(2)
Определена е цел на Общността за намаляване на разпространението на всички салмонелни серотипове от значение за общественото здраве сред птичите стада за разплод от вида Gallus gallus на ниво първично производство с Регламент (ЕО) № 1003/2005 на Комисията от 30 юни 2005 година за прилагане на Регламент (ЕО) № 2160/2003 на Европейския парламент и на Съвета по отношение на целта на Общността за намаляване на разпространението на някои салмонелни серотипове сред птичите стада от вида Gallus gallus и за изменение на Регламент (ЕО) № 2160/2003 (2).
(3)
За да постигнат целта на Общността, държавите-членки изготвят национални програми за контрол на салмонела сред птичите стада за разплод от вида Gallus gallus и го представят на Комисията съгласно Регламент (ЕО) № 2160/2003.
(4)
България представи своята национална програма за контрол на салмонела сред птичите стада за разплод от вида Gallus gallus.
(5)
Представената от България програма отговаря на съответните разпоредби на ветеринарното законодателство на Общността, и по-специално на Регламент (ЕО) № 2160/2003.
(6)
Поради това националната програма, представена от България, следва да бъде одобрена.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Националната програма за контрол на салмонела сред птичите стада за разплод от вида Gallus gallus, представена от България, се одобрява.
Член 2
Настоящото решение се прилага от 1 февруари 2008 година.
Член 3
Адресат на настоящото решение е Република България.
Съставено в Брюксел на 18 декември 2007 година.